Olav Kjelbotn

Olav Kornelius Kjelbotn, tidligere Kristoffersen, (født 5. oktober 1898 i Fosnes, død 17. mai 1966 i Namsos) var en norsk langrennsløper som konkurrerte på 1920-tallet. 
Kjelbotn vant 30 km i NM 1924 på Voss. Han slo Thorleif Haug som nettopp hadde vunnet tre gull i OL 1924 i Chamonix.Hyldmo Han tok Norges første medalje i et ski-VM da han ble nummer tre på 50 km i VM 1926 i Lathis. I Holmenkollrennene vant han femmila i 1926 og kombinert i 1928.

Kjelbotn var skimaker, og han produserte sin egen skismøring, Kjelbotn Spesial.

 Grønland og Antarktis 
Norges Svalbard- og Ishavsundersøkelser, forløperen til Norsk PolarinstituttPreus Museum - Arkivet etter Norges Svalbard- og Ishavsundersøkelser (NSIU), startet i 1929 med vitenskapelige sommerekspedisjoner til Øst-Grønland, og Kjelbotn var med på den første ekspedisjonen fra 1929 til 1931.Norsk Polarhistorie - Dagbok fra overvintringen på Østgrønland 1929-31 / Hallvard Devold, besøkt 23. januar 2021. 

I 1932–33 deltok Kjelbotn sammen med Hallvard Devold som mannskap på kaptein Hjalmar Riiser-Larsens ekspedisjon til Antarktis. De skulle gå med hundespann langs kysten fra Enderby Land til Weddellhavet. Isen, der de hadde losset alt utstyr for ett års overvintring, brøt opp allerede første natta. De tre drev til havs på et isflak mens de fleste hundene drev av gårde på et annet isflak og forsvant. Devold og Kjelbotn vekslet på å trå på en ergometersykkel med dynamo som leverte strøm til en liten kortbølgeradiosender. Etter vel to døgns dramatisk sykling og morsing, der vind og sjø stadig brøt isflaket deres mindre og mindre, fikk de omsider kontakt med en norsk hvalbåt og ble reddet sammen med fire hunder.Einar-Arne Drivenes og Harald Dag Jølle

 Meritter 
 Ski-VM 1926 – bronse på 50 km
 Vinter-OL 1928 – fjerdeplass på 50 km

 Referanser 

 Litteratur 



 Eksterne lenker 

 1932-33: Hjalmar Riiser-Larsens egen ekspedisjon til Antarktis, som skulle gå med hundesleder langs kysten fra Enderby Land til Weddellhavet, ble ført av gårde på et isflak og reddet.  – Norsk Polarhistorie

Kategori:Norske langrennsløpere
Kategori:Deltakere for Norge under Vinter-OL 1928
Kategori:Langrennsløpere under Vinter-OL 1928
Kategori:Norgesmestere i langrenn
Kategori:Personer fra Fosnes kommune
Kategori:Norske polfarere